Temeljem članka 48. Statuta Općine Fužine („Službene novine“ broj 07/18, 01/20 i 01/21) i članka 105. Zakona o prostornom uređenju ( „Narodne novine“ broj 153/13, 65/17, 114/18, 39/19, 98/19) Općinski načelnik donosi

**Z A K L J U Č A K**

**o utvrđivanju Konačnog prijedloga**

**Urbanističkog plana uređenja naselja Fužine NA1\_1 (UPU1), te stavljanju izvan snage Urbanističkog plana uređenja naselja Fužine NA1\_1 i NA1\_2 s površinama izvan naselja za izdvojene namjene (UPU1)**

**Članak 1.**

Na temelju Nacrta konačnog prijedloga utvrđivanju Urbanističkog plana uređenja naselja Fužine NA1\_1 (UPU1), te stavljanju izvan snage Urbanističkog plana uređenja naselja Fužine NA1\_1 i NA1\_2 s površinama izvan naselja za izdvojene namjene (UPU1) i Izviješća o javnoj raspravi, utvrđuje se Konačni prijedloga Urbanističkog plana uređenja naselja Fužine NA1\_1 (UPU1), te stavljanju izvan snage Urbanističkog plana uređenja naselja Fužine NA1\_1 i NA1\_2 s površinama izvan naselja za izdvojene namjene (UPU1), izrađen od strane stručnog izrađivača Plan 21 d.o.o. iz Rijeke, Prolaz Marije Krucifikse Kozulić 4/1.

**Članak 2.**

Konačni prijedlog Urbanističkog plana uređenja naselja Fužine NA1\_1 (UPU1), te stavljanju izvan snage Urbanističkog plana uređenja naselja Fužine NA1\_1 i NA1\_2 s površinama izvan naselja za izdvojene namjene (UPU1) sastoji se od tekstualnog i grafičkog dijela.

Tekstualni dio sastoji se od odredbi za provođenje i obrazloženja.

Grafički dio plana sastoji se od 7 karata:

- karta 1. korištenje i namjena površina

- karta 2.1. prometna, ulična i komunalna infrastrukturna mreža - prometni sustav

- karta 2.2. prometna, ulična i komunalna infrastrukturna mreža - telekomunikacije, energentski sustav i plinoopskrba

- karta 2.3. prometna, ulična i komunalna infrastrukturna mreža - vodoopskrba i odvodnja

- karta 3. uvjeti korištenja, uređenje i zaštite površina - mjere posebne zaštite

- karta 4.1. način i uvjeti gradnje - oblici korištenja

- karta 4.2. način i uvjeti gradnje - način gradnje

**Članak 3.**

Konačni prijedlog Urbanističkog plana uređenja naselja Fužine NA1\_1 (UPU1), te stavljanju izvan snage Urbanističkog plana uređenja naselja Fužine NA1\_1 i NA1\_2 s površinama izvan naselja za izdvojene namjene (UPU1) uputiti će se Općinskom vijeću Općine Fužine na donošenje.

**Članak 4.**

Ovaj Zaključak stupa na snagu danom donošenja i objaviti će se na web stranicama Općine Fužine.

KLASA: 022-05/21-03/01

URBROJ: 2112/03-02-21-

Fužine, 30. ožujak 2021. godine

**OPĆINSKI NAČELNIK**

**David Bregovac, v.r.**